text: গোমতী নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের দক্ষিণ-পূর্বাঞ্চলের কুমিল্লা জেলার একটি নদী। নদীটির দৈর্ঘ্য ৯৫ কিলোমিটার, গড় প্রস্থ ৬৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক গোমতী নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ০৪।
  
  অন্যান্য তথ্য
  গোমতি নদীটি তীব্র খরস্রোতা। কুমিল্লায় এর প্রবাহমাত্রা ১০০ থেকে ২০,০০০ কিউসেক পর্যন্ত উঠানামা করে।
  
  উৎপত্তি ও প্রবাহ
  
  গোমতী নদী ভারতের ত্রিপুরা রাজ্যের উত্তর-পূর্ব পার্বত্য অঞ্চলের ডুমুর নামক স্থানে উৎপন্ন হয়ে পার্বত্যভূমির মধ্য দিয়ে সর্পিল পথ প্রায় ১৫০ কিলোমিটার অতিক্রম করে কুমিল্লা সদর উপজেলারগোলাবাড়ি, টিক্কারচর, কাপ্তান বাজারের কাছদিয়ে বাংলাদেশে প্রবেশ করেছে। তারপর এটি আঁকাবাঁকা প্রবাহপথে কুমিল্লা শহরের উত্তর প্রান্ত এবং ময়নামতির পূর্ব প্রান্ত অতিক্রম করে দাউদকান্দিতে মেঘনা নদীতে মিলিত হয়েছে।
  
  চিত্র
  
  আরও দেখুন 
   বাংলাদেশের নদীর তালিকা
   পশ্চিমবঙ্গের নদনদীর তালিকা
   বাংলাদেশের বড় নদীসমূহ
  
  তথ্যসূত্র
  
  বিষয়শ্রেণী:বাংলাদেশের নদী
  বিষয়শ্রেণী:এশিয়ার আন্তর্জাতিক নদী
  বিষয়শ্রেণী:ত্রিপুরার নদী
  বিষয়শ্রেণী:ভারতের নদী
  বিষয়শ্রেণী:আসামের নদী
title: গোমতী নদী, ত্রিপুরা